**PLANUL OPERAȚIONAL AL PLATFORMEI DE INOVARE DESCHISĂ PENTRU REGIUNEA CENTRU**

**Cuprins**

[SECȚIUNEA 1 – CONSORȚIUL CARE VA GENERA ȘI GESTIONA PLATFORMA PENTRU INOVARE DESCHISĂ A REGIUNII CENTRU 4](#_Toc143703352)

[1. Descrierea organizațiilor care compun consorțiul 4](#_Toc143703353)

[I. Structura consorțiului 4](#_Toc143703354)

[II. Acordul de parteneriat 4](#_Toc143703355)

[2. Istoric al activităților de inovare și/ sau de suport pentru inovare în cadrul organizațiilor care compun consorțiul 4](#_Toc143703356)

[3. Istoric al activităților de inovare deschisă și/sau de suport pentru inovare deschisă în cadrul organizațiilor care compun consorțiul 4](#_Toc143703357)

[4. Prezentarea echipei la nivel de consorțiu care va asigura managementul platformei de inovare deschisă 5](#_Toc143703358)

[5. Competențe viitoare la nivel de consorțiu, necesare pentru managementul platformei de inovare deschisă 5](#_Toc143703359)

[SECȚIUNEA 2 – POZIȚIONAREA STRATEGICĂ A PLATFORMEI DE INOVARE DESCHISĂ PENTRU REGIUNEA CENTRU 6](#_Toc143703360)

[1. Viziunea și obiectivele platformei de inovare deschisă pentru Regiunea Centru 6](#_Toc143703361)

[2. Acțiuni și instrumente de valorificare, în practică, a ipotezelor inițiale referitoare la platforma de inovare deschisă a Regiunii Centru 6](#_Toc143703362)

[3. Portofoliul de servicii care vor fi dezvoltate cu scopul de a anima platforma de inovare deschisă 7](#_Toc143703363)

[4. Funcționalitățile de bază ale platformei de inovare deschisă 7](#_Toc143703364)

[5. Impact, indicatori și măsurare a performanței 7](#_Toc143703365)

[SECȚIUNEA 3 – ASPECTE ESENȚIALE ALE IMPLEMENTĂRII PLATFORMEI PENTRU INOVARE DESCHISĂ A REGIUNII CENTRU 9](#_Toc143703366)

[1. Pachetele de lucru 9](#_Toc143703367)

[2. Riscurile și măsurile de contracarare ale acestora 9](#_Toc143703368)

[01. Riscuri de parteneriat 9](#_Toc143703369)

[02. Riscuri tehnologice 9](#_Toc143703370)

[03. Riscuri de piață 9](#_Toc143703371)

[04. Riscuri legale / IPR 10](#_Toc143703372)

[05. Riscuri operaționale 10](#_Toc143703373)

[06. Riscuri financiare 10](#_Toc143703374)

[07. Riscuri de management de proiect 10](#_Toc143703375)

[08. Riscuri de mediu / societale 10](#_Toc143703376)

[3. Exploatarea rezultatelor activității de inovare deschisă 10](#_Toc143703377)

[4. Alianțe externe pentru inovare deschisă 10](#_Toc143703378)

[5. Alocarea resurselor pentru activitatea de creare și management a platformei de inovare deschisă 11](#_Toc143703379)

În cadrul acestui apel de proiecte, care vizează **inițiativa pilot de creare a două platforme de inovare deschisă la nivel regional** – una dedicată sectoarelor de specializare inteligentă, iar cealaltă domeniului de smart city – planul operațional propus de către consorțiul aplicant reprezintă documentul care demonstrează:

* înțelegerea relevanței acestor platforme de inovare deschisă **pentru impactul politicilor regionale de inovare**,
* definirea unei **poziționări strategice a demersului de generare și gestionare a platformei în contextul specific al ecosistemului de inovare** al Regiunii Centru,
* **pilotarea unor mecanisme, instrumente, servicii și funcționalități de inovare deschisă** care vor fi permanent îmbunătățite.

Planul operațional conține **trei secțiuni**: prima se concentrează pe **istoricul organizațiilor care compun consorțiul** în derularea de activități de inovare și/sau de suport pentru inovare, cea de-a doua secțiune este dedicată descrierii **serviciilor de animare a platformei și a modului în care acestea și alte elemente solicitate susțin viziunea și obiectivele** platformei de inovare deschisă, iar cea de-a treia conține detalii referitoare la **implementare**, cum ar fi planul de lucru, riscurile sau căile de exploatare a rezultatelor inovării deschise generate prin platformă.

# SECȚIUNEA 1 – PARTENERIATUL CARE VA GENERA ȘI GESTIONA PLATFORMA PENTRU INOVARE DESCHISĂ A REGIUNII CENTRU

## Descrierea organizațiilor care compun parteneriatul

### Structura parteneriatului

Prezentați structura consorțiului, furnizând o descriere detaliată a profilului fiecărei organizații membre, conform structurii minime de mai jos. De asemenea, menționați care dintre organizații va deține rolul de ”entitate de management.”

1. Denumirea organizației
2. Vechimea organizației
3. Profil al organizației – maximum 2.500 de caractere
4. Structuri de conducere și mecanisme de luare a deciziilor
5. Activități și/sau servicii principale
6. Grupuri țintă/clienți ai organizației
7. Prezență online și medii sociale

### Acordul de parteneriat

Atașați Acordul de parteneriat semnat de membrii parteneriatului și explicați principalele mecanisme interne de colaborare, luare a deciziilor, coordonare/implementare a activităților incluse în pachetele de lucru ale prezentului plan operațional, contribuție financiară etc.

## Istoric al activităților de inovare și/ sau de suport pentru inovare în cadrul organizațiilor care compun parteneriatul

În cazul organizațiilor membre ale parteneriatului pentru care această condiție se aplică, descrieți cel puțin 2 exemple de activități de inovare in-house și/sau de servicii de suport pentru inovare derulate pentru terți, pe parcursul ultimilor 3 ani.

1. În ce au constat activitățile/serviciile? (e.g., ce tip de produse sau procese, respectiv servicii de instruire sau mentorat etc.)
2. Ce rezultate au adus aceste activități/servicii pentru grupurile țintă/clienți?
3. Descrieți cel puțin un exemplu de bună practică/poveste de succes – maximum 1.000 de caractere.

## Istoric al activităților de inovare deschisă și/sau de suport pentru inovare deschisă în cadrul organizațiilor care compun parteneriatul

În cazul organizațiilor membre ale parteneriatului pentru care această condiție se aplică, descrieți cel puțin 2 exemple de activități de inovare deschisă proprii și/sau de servicii de suport pentru inovare deschisă derulate pentru terți, pe parcursul ultimilor 3 ani.

1. În ce au constat activitățile/serviciile de inovare deschisă?
2. Ce rezultate au adus aceste activități/servicii pentru actorii implicați?
3. Descrieți cel puțin un exemplu de bună practică/poveste de succes – maximum 1.000 de caractere.

## Prezentarea echipei la nivel de parteneriat care va asigura managementul platformei de inovare deschisă

Descrieți structura și componența echipei care va implementa activitățile de creare și management a platformei de inovare deschisă, atașând CV-urile persoanelor nominalizate.

Având în vedere conținutul pachetelor de lucru și a serviciilor de animare a platformei, e necesar să asigurați cel puțin acoperirea următoarelor roluri: manager de proiect, facilitator parteneriat regional, experți pentru servicii de inovare deschisă, experți pentru digitalizare, manager financiar etc.

În cazul fiecărui specialități din cadrul echipei, oferiți următoarele informații:

1. Descrierea rolului
2. Relaționare cu celelalte roluri din echipă
3. Rezultate așteptate din partea acestui rol
4. Realizări anterioare ale persoanei propuse pentru acest rol

## Competențe viitoare la nivel de parteneriat, necesare pentru managementul platformei de inovare deschisă

În vederea implementării planului operațional, precizați care sunt competențele care trebuie dezvoltate sau completate la nivel de parteneriat:

1. tehnologice (e.g., management platforme web, cunoștințe referitoare la digitalizarea în industrie…)
2. de afaceri (e.g., cunoașterea pieței, proprietate intelectuală...)
3. de management (e.g., managementul inovării, management financiar…)

De asemenea, explicați cum vor fi dobândite aceste noi competențe (e.g., training, recrutare, subcontractare experți externi etc.).

# SECȚIUNEA 2 – POZIȚIONAREA STRATEGICĂ A PLATFORMEI DE INOVARE DESCHISĂ PENTRU REGIUNEA CENTRU

## Viziunea și obiectivele platformei de inovare deschisă pentru Regiunea Centru

Din perspectiva prezentului apel, viziunea platformei de inovare deschisă constă în **creșterea performanței în inovare a Regiunii Centru, prin crearea și animarea unei rețele de valoare la nivel regional.** De asemenea, obiectivele demersului de generare și gestionare a platformei includ:

* Atragerea actorilor regionali preocupați de inovare în cadrul unui parteneriat consecvent, cu efecte win-win pentru toate părțile implicate;
* Inițierea și întreținerea unui mecanism de colaborare transparent, predictil și măsurabil de generare și adopție a inovării la nivel regional
* Creșterea volumului (produse, servicii și procese de inovare), a intensității (radical și incremental) și a performanței din inovare (cheltuieli și venituri din inovare) în sectoarele de specializare inteligentă ale Regiunii Centru
* Accelerarea transferului către piață a rezultatelor inovării generate la nivel regional
* Stimularea conturării unei piețe regionale de inovare, bazate pe o masă critică de cerere și ofertă de inovare**.**

În acest context descrieți, în mod concret și direct, abordarea proprie a consorțiului, în relație cu viziunea și cu fiecare dintre obiectivele sus-menționate.

## Acțiuni și instrumente de valorificare, în practică, a ipotezelor inițiale referitoare la platforma de inovare deschisă a Regiunii Centru

Din perspectiva prezentului apel, există 6 ipoteze pre-stabilite pentru crearea platformei de inovare deschisă, după cum urmează:

* 1. Regiunea Centru este pregătită pentru un astfel de serviciu sistematic și structurat de intermediere între cererea și oferta de inovare
  2. Actorii relevanți vor deveni părți active în proces, încă din primii ani de implementare a rețelei regionale de valoare
  3. Există cerere (IMM, corporații, administrație publică etc.) la nivel regional care să utilizeze serviciile platformei de inovare deschisă
  4. Există ofertanți de inovare cu specializări diverse în inovare, care să răspundă la nevoi sau să ofere produse / servicii / procese de inovare proprii
  5. Va exista un impact real și măsurabil la nivelul sectoarelor S3 ale Regiunii Centru, în perioada de programare curentă.
  6. Există posibilitatea ca, în primii 2-3 ani de funcționare, cel puțin un membru al fiecărui proces de inovare deschisă declanșat (cel care lansează provocarea sau cel care **furnizează soluția) să fie localizat în Regiune.**

În acest context descrieți modalitatea practică prin care consorțiul va potența și valorifica aceste ipoteze, referindu-vă la fiecare ipoteză în parte.

## Portofoliul de servicii care vor fi dezvoltate cu scopul de a anima platforma de inovare deschisă

Din perspectiva prezentului apel, există o serie de servicii recomandate (obligatorii, respectiv opționale), după cum urmează:

**OBLIGATORII:**

* **Maparea rețelei de valoare la nivel regional, actualizarea periodică a informațiilor**
* **Promovarea rețelei de valoare și a entităților membre (e.g., catalog digital)**
* **Animarea rețelei de valoare (i.e., mecanism și proceduri de colaborare, documente juridice, roluri și responsabilități etc.)**
* **Intermediere între cererea și oferta de inovare**
* **Lansarea și mentenanța (i.e., la nivel de conținut și funcționalități) a platformei digitale**

**OPȚIONALE:**

* **Suport pentru comercializarea rezultatelor inovării (e.g., exploatare, proprietate intelectuală, inteligență de piață etc.)**
* **Organizarea de evenimente, prezentări de tehnologii provenite de la membri, sesiuni de brokeraj, ateliere tematice etc.**

Enumerați serviciile pe care parteneriatul le va derula, inclusiv adăugând, dacă este cazul, 1-2 servicii noi. De asemenea, pentru fiecare dintre serviciile menționate, oferiți justificarea selectării și o scurtă descriere a aplicării în practică a serviciului (i.e., cum va funcționa efectiv serviciul).

## Funcționalitățile de bază ale platformei de inovare deschisă

Din perspectiva prezentului apel, funcționalitățile obligatorii pentru a fi dezvoltate și livrate prin intermediul platformei de inovare deschisă sunt:

* **Catalog digital al rețelei de valoare la nivel regional (i.e., actori ai ecosistemului, profil al organizațiilor, date de contact etc.)**
* **Secțiune de prezentare a ”problemelor / challenges” de inovare**
* **Secțiune de prezentare a soluțiilor de inovare (i.e., aflate la diferite stadii de maturitate tehnologică, dar cel puțin la nivel TRL3 – validarea experimentală a conceptului)**
* **Secțiune de prezentare a actorilor cu rol de ”activatori” în cadrul rețelei de valoare (e.g., birouri de transfer tehnologic, companii de consultanță, hub Enterprise Europe Network, European Digital Innovation Hub, incubatoare, acceleratoare etc.)**
* **Competiții regionale de inovare aflate în derulare**
* **Secțiune de prezentare a rezultatelor platformei de inovare deschisă (e.g., alianțe construite, parteneriate de cercetare – inovare, parteneriate pentru comercializare, produse / servicii / procese generate prin intermediul platformei, produse / servicii / procese comercializate etc.)**

Descrieți, pe scurt, modul de aplicare în practică a fiecărei funcționalități și, de asemenea, propuneți funcționalități noi, oferind o descriere a acestora.

## Impact, indicatori și măsurare a performanței

Descrieți principiile și elementele esențiale ale abordării de măsurare a impactului platformei de inovare deschisă asupra ecosistemului regional de inovare, precum și de măsurare a performanței consorțiului în gestionarea platformei.

De asemenea, descrieți mecanismul intern de măsurare a impactului și performanței, precum și definiți rolurile din echipă care vor fi implicate în acest demers.

În termeni de indicatori, propuneți ținte pentru cel puțin 50% dintre indicatorii de rezultat, respectiv pentru cel puțin 50% dintre indicatorii de proces de mai jos:

**Indicatori de rezultat**

* + **Număr de produse / servicii noi dezvoltate de actori, în colaborare**
  + **Diversitatea parteneriatelor de inovare**
  + **Număr de participanți într-o competiție de idei bazate pe challenge-uri**
  + **Număr de idei vândute sau licențiate de utilizatori**
  + **Frecvența integrării feedback-ului din rețeaua de valoare**

**Indicatori de proces**

* **Număr de cereri de inovare atrase**
* **Număr de oferte de inovare depuse**
* **Număr de nevoi / probleme de inovare soluționate**
* **Număr de produse / servicii noi dezvoltate de actori, în colaborare**
* **Număr de participanți într-o competiție de idei bazate pe challenge-uri**
* **Număr de idei vândute sau licențiate**
* **Alte finanțări atrase pentru platformă**

Menționați alți indicatori relevanți pe care îi propuneți – maximum 2-3, cu țintele aferente.

# SECȚIUNEA 3 – ASPECTE ESENȚIALE ALE IMPLEMENTĂRII PLATFORMEI PENTRU INOVARE DESCHISĂ A REGIUNII CENTRU

## Pachetele de lucru

Din perspectiva prezentului apel, există 7 pachete pre-stabilite, după cum urmează:

1. **Diagnostic regional al problemelor/provocărilor de inovare și ”cartografierea” rețelei de valoare la nivel regional**
2. **Identificarea actorilor relevanți și definirea propunerilor de valoare pentru fiecare categorie de actori**
3. **Operaționalizarea mecanismelor de colaborare și a serviciilor aferente implementării platformei de inovare deschisă**
4. **Crearea instrumentelor digitale de animare a platformei de inovare deschisă**
5. **Măsurarea impactului și a performanței rețelei de valoare**
6. **Management de proiect**
7. **Exploatare și diseminare**

Descrieți fiecare pachet de lucru urmând structura de conținut de mai jos:

1. Obiective
2. Organizația lider al pachetului de lucru și organizațiile partenere implicate în pachetul de lucru
3. Activități subsumate pachetului de lucru
4. Livrabile asociate activităților
5. Indicatori de măsurare a performanței activităților incluse în pachetul de lucru
6. Luna de început și de finalizare a pachetului de lucru
7. Număr de luni lucrate (man-months) în total și per parteneri

De asemenea, atașați un plan Gantt al derulării pachetelor de lucru pe durata implementării proiectului propus.

## Riscurile și măsurile de contracarare ale acestora

Descrieți 1-2 riscuri principale în cadrul fiecărei categorii de riscuri menționate mai jos, prezentând, pentru fie care risc individual, măsura de contracarare a acestuia.

### Riscuri de parteneriat

Aceste riscuri sunt aferente parteneriatului înțeles în mod extins (i.e., actori regionali care utilizează activ și consecvent serviciile platformei, astfel fiind parte din rețeaua de valoare la nivel regional), cât și parteneriatului intern, la nivel de consorțiu.

### Riscuri tehnologice

Aceste riscuri țin de specificul tehnologic al ”ariilor de inovare” identificate ca prioritare pentru platforma de inovare deschisă, cât și de specificul soluției digitale construite în mod adaptat la nevoile și obiectivele platformei de inovare deschisă pentru Regiunea Centru.

### Riscuri de piață

Aceste riscuri țin de analiza relevantă și precisă a pieței, definirea grupurilor țintă și adaptarea ofertei la acestea, dar și de capacitatea internă a consorțiului de a defini modelul de costuri și venituri optim pentru platforma de inovare deschisă.

### Riscuri legale / IPR

Aceste riscuri se referă la pregătirea din punct de vedere legal a implementării serviciilor de către platforma de inovare deschisă (i.e., proceduri, contracte, legislație relevantă, gestionarea disputelor etc.), cât și la managementul proprietății intelectuale al terților, în contextul serviciilor derulate prin platformă.

### Riscuri operaționale

Aceste riscuri se referă la organizarea internă în vederea livrării serviciilor și a animării rețelei de valoare regională și la competențele necesare la nivel de echipă de management a platformei de inovare deschisă.

### Riscuri financiare

La nivelul acestor riscuri, aplicanții vor distinge atât riscurile financiare specifice implementării și definirii unui model de costuri și venituri viabil, cât și riscurile aferente sustenabilității financiare pe termen mediu și lung.

### Riscuri de management de proiect

Aceste riscuri sunt cele specifice managementului de proiect (e.g., planificare, temporizare, rezultate și livrabile, resurse umane și financiare etc.)

### Riscuri de mediu / societale

Aceste riscuri vor fi reprezentate prin aspecte de impact al tehnologiilor și soluțiilor inovatoare generate prin intermediul platformei de inovare deschisă asupra mediului (i.e., consorțiul se va asigura că vor fi aplicate principiile ”responsible research and innovation” ale Comisiei Europene = cercetare și inovare responsabile în raport cu mediul și societatea, din perspectiva tehnologiilor și soluțiilor generate în cadrul platformei de inovare deschisă.

## Exploatarea rezultatelor activității de inovare deschisă

Descrieți modalitățile prin care veți valorifica inovarea generată în cadrul platformei de inovare deschisă. Detaliați răspunsurile.

* 1. Licențierea ideilor sau conceptelor inovatoare de către organizațiile externe implicate
  2. Vânzarea ideilor sau conceptelor inovatoare de către organizațiile externe implicate
  3. Vânzarea de brevete și mărci de către organizațiile externe implicate
  4. Alte modalități de exploatare
  5. Elemente / componente ale inovării care vor fi disponibile în modul Open Source
  6. Elemente / componente ale inovării care vor face obiectul unor articole în publicații de cercetare-inovare specifice sectorului (cu mențiunea numărului estimat de articole, și exemplificarea unor publicații)

## Alianțe externe pentru inovare deschisă

Aveți în vedere colaborarea cu alte organizații la nivel național sau internațional, cu scopul de a potența impactul platformei de inovare deschisă? În caz afirmativ:

1. Exemplificați 3-5 organizații pe care le-ați contactat în acest scop
2. Precizați în ce va consta colaborarea cu fiecare dintre acestea
3. Explicați cum anume colaborarea cu fiecare dintre acestea va influența pozitiv impactul platformei de inovare deschisă

## Alocarea resurselor pentru activitatea de creare și management a platformei de inovare deschisă

Explicați ponderea tipurilor de cheltuieli pe care le estimați a fi necesare, din total pachet financiar:

|  |  |  |  |
| --- | --- | --- | --- |
| **Nr.crt.** | **Tip de cheltuieli** | **Sumă** | **Procent din total** |
| 1 | Salarii |  |  |
| 2 | Echipamente și dotări |  |  |
| 3 | Servicii digitale |  |  |
| 4 | Organizare de evenimente |  |  |
| 5 | Instruire utilizatori |  |  |
| 6 | Servicii de suport si asistenta pentru inovare (testare, tech intelligence, market intelligence, managementul inovării, ) |  |  |
| 7 | Alte costuri (precizați categoria de cost) (în corespondență cu Ghdiul Solicitantului, secțiunea 5.3 Eligibilitatea cheltuielilor) |  |  |

**Notă:**

Echipamentele propuse pentru a fi achiziționate vor fi prezentate și descrise după cum urmează:

* Necesitatea în raport cu planul operațional
* Caracterul ”state-of-the-art” al echipamentelor
* Caracteristicile digitale (automatizare, robotizare, senzori, digital twin) și de sustenabilitate ale echipamentelor (consum redus de energie, impact redus asupra mediului, cantități reduse de deșeuri)